Nöfn sakborninga í galdramálum segja okkur afskaplega lítið um fólkið . Stundum fylgir með hvar það hafi búið og af því má sjá að flest hefur þetta fólk verið leiguliðar á kotjörðum eða vinnufólk . Og kjör þeirra hafa ekki verið góð . Á Vestfjörðum öllum þar sem jarðnæði er takmarkað hafa fiskveiðar því verið nauðsyn og aflabrestur verið alvarlegt mál . Við þessar aðstæður verður skiljanlegt hve fljótt fólkinu fækkaði við sjúkdóma og harðæri .